**Forebyggelse af mobning og chikane**

Mobning er uacceptabelt på arbejdspladsen, hvorfor alle har ansvar for at forebygge og håndtere ethvert tilfælde af mobning. Der er lavet undersøgelser, som viser, at der er 4 ting som generelt går igen, i de virksomheder, hvor der opstår mobning.

1. Flere rollekonflikter (modstridende krav og/eller værdier i virksomheden)
2. Mindre rolleklarhed (uforudsigelighed og uafklaret i forhold til jobsituationen)
3. Øget arbejdsbyrde
4. Mindre tilfredshed med lederne

**Andre kendetegn er et arbejdsmiljø, der er præget af:**

* Arbejdsmiljøet er psykisk dårligt
* Øget sygefravær og større personaleomsætning
* Medarbejdere, der ikke anerkender hinanden og som ikke bakker hinanden op i hverdagen
* Hentydninger og skjulte bemærkninger kollegaer imellem
* Usynlig og/eller mangelfuld ledelse
* Uklar organisering af arbejdet

Virksomheder med en god kultur er mere modstandsdygtige over for mobning. Det er derfor vigtigt for både ledelsen og medarbejderne at være bevidste om, hvad der understøtter en god virksomhedskultur. Alle ansatte, uanset jobfunktion, har mulighed for at påvirke kulturen på arbejdspladsen.

**Som virksomhed kan i gøre følgende for at undgå mobning på arbejdspladsen:**

* Lave en god introduktion – både fagligt og socialt – når der kommer nye medarbejdere
* Være anerkendende og give positiv feedback
* Få udarbejdet en mobbepolitik med hensigtserklæring, procedure og have klarhed over handlemulighederne
* Have konstant fokus på et godt psykisk arbejdsmiljø og reagere på selv de små ting, vel og mærke uden at overreagere
* Arbejde med gensidig tillid og løfte i flok – huske i er et team og ingen led kan undværes i processen
* Håndtere konflikter professionelt og respektfuldt
* Sørge for der altid er en god omgangstone og et godt samarbejde

**Som medarbejder kan man bidrage til det gode arbejdsmiljø ved at:**

* Tale respektfuldt til og med sine kollegaer
* Undgå en hver form for bagtalelse
* Bidrage til det gode samarbejde og den gode tone, også når der er rigtig travlt
* Have respekt for at vi ikke alle er ens
* Være med til at løse konflikter, inden der sker en optrapning
* Være en god rollemodel for andre
* Melde ud at du ikke ønsker at være en del af destruktiv sladder
* Gribe ind, hvis du er vidne til mobning - enten direkte eller ved at informerer en leder og/eller HR-afdelingen.